Source: https://octavpelin.wordpress.com/2020/02/22/guvernul-orban-e-neconstitutional/comment-page-1/
Timestamp: 2020-04-01 19:02:14+00:00

Document:
Lovitura totală pentru PNL și Iohannis
O adevărată bombă lovește PNL și pe Iohannis, exact după ce liberalii anunțaseră că au o soluție de a contracara ”boicotul” PSD din parlament. Reamintim că PSD nu va asigura cvorumul necesar votului de validare a Guvernului – deci ședința s-ar putea amâna.
Bomba însă vine din partea unui cunoscut jurnalist, Bogdan Tiberiu Iacob, care a descoperit o decizie a CCR, prin care Cabinetul cu care premierul Ludovic Orban a venit în parlament după noua învestire ”se plasează deja în afara Constituției”.
E vorba de o decizie a CCR ”pe care – culmea ironiei! – chiar PNL a invocat-o în 2009”, când premierul propus atunci, Lucian Croitoru, ”nu a schimbat niciunul dintre miniștrii care au primit aviz negativ la audieri”.
Deci, e exact situația de acum – ba chiar acum numărul celor cu aviz negativ este mult mai mare.
Decizia care face praf manevra lui Orban
În 2009, PNL, prin viceliderul de grup, deputatul Eugen Nicolăescu susținea obligativitatea premierului propus de a se respecta o Decizie CCR din 2007, care îl obliga să vină cu alte propuneri în condițiile unor avizări negative ale miniștrilor.
”În cazul în care nu se va ţine cont de acest lucru, atunci sigur că vom face procedural o asemenea solicitare tocmai pentru a respecta decizia CCR, iar domnul Croitoru este obligat, nu de liberali, ci de hotărârea CCR, să facă alte propuneri care ar trebui să urmeze în Parlament aceeaşi procedură de audiere”, declara în 2009 Eugen Nicolăescu.
Ce se precizează în Decizia CCR invocată – Decizia 356 din 2007 – ”Cu privire la propunerea primului-ministru de numire a unui nou ministru, propus în condiţiile art. 85 alin. (2) din Constituţie”.
”Candidaţii la funcţia de ministru înscrişi pe lista Guvernului, propusă de candidatul pentru funcţia de prim-ministru, sunt audiaţi de comisiile permanente ale Camerelor Parlamentului, competente potrivit obiectului de activitate al funcţiei candidatului de ministru şi, pe baza constatărilor făcute, acestea emit avize favorabile sau avize de respingere; în cazul avizelor de respingere, candidatul pentru funcţia de prim-ministru propune un alt candidat la funcţia de ministru”.
Și, atenție la ce precizează Decizia CCR: ”Acesta este cadrul juridic obligatoriu pentru situaţiile prevăzute de art. 85 alin. (1) şi (3) şi de art. 103 din Constituţie”.
Mai mult, în Decizie, judecătorii CCR argumentează foarte clar importanța audierilor și a avizelor:
– ”Există reglementări obligatorii pentru audierea candidaţilor (…) Aceste audieri privesc corespunderea pentru funcţie a candidaţilor propuşi de primul-ministru privitor la pregătirea generală, pregătirea în specialitatea domeniului, experienţa în materie, instruirea şi aptitudinile pentru funcţia în domeniu, reputaţia neştirbită şi moralitatea, condiţii necesare şi indispensabile funcţiei de ministru”.
– ”Hotărârile Parlamentului au la bază constatările făcute de comisiile permanente parlamentare privind corespunderea pe funcţie a candidaţilor propuşi şi, în temeiul acestor garanţii, urmează învestirea în funcţie de către Preşedintele României, depunerea jurământului şi intrarea în exerciţiul funcţiunii”.
Aceste avize sunt adevăratele ”garanții” pentru investirea în funcție, consideră instanța Constituțională, iar Decizia este izvor de drept. Cu o singură condiție – să se facă apel la ea!
O nedumerire – de ce nu a fost neconstituțional guvernul Orban I?
Acum, situația pare clară – doar patru miniștri ai guvernului Orban au primit aviz favorabil, dar ”premierul desemnat nu a făcut absolut nicio schimbare de tipul celei reclamate de PNL la audierea miniștrilor cabinetului Croitoru din 2009”, cum bine constată Bogdan Tiberiu Iacob în excelentul său articol din Inpolitics.
Deci, da, aparent ”Cabinetul cu care premierul Ludovic Orban a venit în Parlament după noua învestire se plasează deja în afara Constituției”, după cum spune jurnalistul.
Dar, reputatul jurnalist Adrian Ursu a ridicat o problemă la „Sinteza Zilei”: ”Nu doar acest Guvern Orban II devine nelegitim, neconstituțional, pe baza acestei demonstrații limpezi precum cristalul”.
”Și Guvernul Orban I a fost compus din miniștri care au obținut aviz negativ în comisii și cu toate astea au fost validați, au depus jurământul la Palatul Cotroceni și și-au îndeplinit mandatul mai bine de 3 luni, domnul Câțu fiind un exemplu viu”, a atras atenția Adrian Ursu.
Cu alte cuvinte, se poate face ceva în condițiile în care Orban și Iohannis nu respectă nici Constituția, nici Deciziile CCR? Răspunsul e DA.
Soluția delicată a problemei
Rezolvarea problemei stă în precizarea pe care am mai făcut-o: CCR nu răspunde decât strict la ce este sesizată – la nimic în plus! Nu completează sesizări incomplete și nu face sesizări în locul altora.
Deci, dacă nimeni nu a sesizat CCR cu privire la neconstituționalitatea din Decizia 356 din 2007, Guvernul Orban I a funcționat!
Ce s-ar putea face acum? Situația nu e simplă – pentru că deocamdată nu există un act de atacat la CCR.
În opinia mea, ar trebui dat votul în Parlament pentru Guvern – și atacat ulterior la CCR. Deci, CCR va respinge ca neconstituțională validarea Guvernului – ceea ce, tot în opinia mea, nu ar fi echivalent cu a doua cădere a Guvernului.
Pe de altă parte, la următoarea posibilă propunere a lui Orban (III!), acesta nu ar mai putea veni cu aceeași strategie, de a menține miniștri cu aviz negativ, pentru că ar demonstra rea credință, încălcare flagrant voită a unei Decizii CCR, crearea cu bună știință a unei situații de instabilitate guvernamentală – cu consecințe penale multiple, chiar în absența celebrei ”subminare a economiei naționale” din Noul Cod Penal.
În concluzie, da, Bogdan Iacob a dat o lovitură cumplită Guvernului Orban – și oferă o posibilitate excepțională PSD de a bloca combinațiile politice ale lui Iohannis și PNL.
← „DUS CU PLUTA”ADY ZUCKERMAN ,Ambasadorul SUA în România cere exploatarea resurselor, atacă PSD, care a „slăbit statul de drept”, și laudă guvernul PNL:
Orban, supărat de o postare pe FB! →
2 răspunsuri to “GUVERNUL ORBAN E NECONSTITUTIONAL!”
dininimapentrutine 22 februarie 2020 la 12:34 pm #
octavpelin 24 februarie 2020 la 10:10 am #
Doar sunt decizii ale CCR!

References: CCR 
 CCR 
 CCR 
 CCR 
 CCR 
 CCR 
 CCR